wannaphong/clean_thaiwikipedia huggingface dataset:
# ขั้นตอนวิธีของคริสโตไฟด์
ขั้นตอนวิธีของคริสโตไฟด์  ตั้งชื่อตาม นิคอส คริสโตฟิลด์ เป็นขั้นตอนวิธีในการแก้ปัญหาบางกลุ่มของปัญหาการเดินทางของพนักงานขาย ที่มีเส้นเชื่อมถ่วงน้ำหนักเป็นไปตามความไม่เสมอภาคของสามเหลี่ยม ซึ่งได้คำตอบที่มีอัตราส่วนการประมาณ เป็น 1.5 เท่าของคำตอบดีที่สุด

 รหัสเทียม 
 ให้  เป็นตัวแทนของปัญหาการเดินทางของพนักงานขาย,  เป็น กราฟบริบูรณ์ บนเซตของจุดยอด  ซึ่งมี  เป็นฟังก์ชันของน้ำหนักที่ไม่มีน้ำหนักติดลบในทุกๆเส้นเชื่อมบน 

ขั้นตอนที่ 1: สร้าง ต้นไม้ทอดข้ามที่น้อยที่สุด  จาก 

ขั้นตอนที่ 2: ให้  เป็นเซตของจุดยอดที่มี ระดับขั้น เป็นจำนวนคี่ ใน  และหา การจับคู่สมบูรณ์  ซึ่งมีน้ำหนักน้อยที่สุดใน กราฟบริบูรณ์ บนจุดยอดใน 

ขั้นตอนที่ 3: รวมเส้นเชื่อมของ  และ  เป็น มัลติกราฟ 

ขั้นตอนที่ 4: สร้างวงจรออยเลอร์ ใน 

ขั้นตอนที่ 5: สร้างวงจรแฮมิลตัน จากขึั้นตอนที่แล้วโดยข้ามจุดยอดที่เยี่ยมชมแล้วออกไป (shortcutting)

 อัตราส่วนการประมาณ 

ผลลัพธ์ของขั้นตอนวิธีนี้มีค่าเป็น 1.5 เท่าของของคำตอบดีที่สุด

พิสูจน์ได้ดังนี้:

ให้  แทนเซตของเส้นเชื่อมของคำตอบดีสุดของปัญหาการเดินทางของพนักงานขาย สำหรับ, เนื่องจาก เชื่อมต่อกันบริบูรณ์ จึงมีต้นไม้ทอดข้ามแน่ๆ ดังนั้น 

ให้  แทนเซตของเส้นเชื่อมของคำตอบดีสุดของปัญหาการเดินทางของพนักงานขาย สำหรับกราฟบริบูรณ์ที่ใช้จุดยอดจาก , เนื่องจากน้ำหนักของเส้นเชื่อมเป็นรูปสามเหลี่ยม ไม่ว่าจะเยี่ยมชมจุดยอดเพิ่มก็ไม่ทำให้น้ำหนักลดลง (ตามสมบัติความไม่เสมอภาคของสามเหลี่ยม) ทำให้เรารู้ว่า 

เราแสดงให้เห็นว่ามีการจับคู่ที่สมบูรณ์แบบของจุดยอดจาก ที่มีน้ำหนักต่ำกว่า  ซึ่งมีขอบบนเหมือนกันกับ  ( เป็นการจับคู่สมบูรณ์ที่มีน้ำหนักน้อยที่สุด), เนื่องจาก  จะมีจำนวนจุดยอดเป็นเลขคู่ จึงมีการจับคู่สมบูรณ์แน่ๆ

ให้  เป็นวิถีออยเลอร์ใน  แน่นอนว่า  และ  เป็นการจับคู่สมบูรณ์ และ มีเส้นเชื่อมในการจับคู่สมบูรณ์นี้ อย่างน้อยหนึ่งอันที่น้ำหนักน้อยกว่าหรือเท่ากับ 

ดังนั้น จาก  และคุณสมบัติความไม่เสมอภาคของสามเหลี่ยม ทำให้ทราบว่าขั้นตอนวิธีนี้มีอัตราส่วนการประมาณ เป็น 1.5

 ปัญหาอื่นๆที่เกี่ยวข้อง 
 ขั้นตอนวิธีเพื่อนบ้านใกล้สุด
 ลิน-เคอนิกฮัน ฮิวริสติก
 การแก้ปัญหาการเดินทางของพนักงานขายแบบคันคอด

 สรุป 

เนื่องจากปัญหาการเดินทางของพนักงานขายอยู่ในกลุ่มปัญหาเอ็นพีบริบูรณ์ ซึ่งการจะหาคำตอบนั้นทำได้ยาก เราจึงมักใช้ขั้นตอนวิธีการประมาณในการประมาณคำตอบแทน และขั้นตอนวิธีของคริสโตไฟด์ ก็เป็นแนวทางหนึ่ง โดยมีเงื่อนไขว่าเส้นเชื่อมในกราฟนั้นจะเป็นไปตามความไม่เสมอภาคของสามเหลี่ยม ซึ่งเปรียบได้กับเมืองบนโลกจริงที่ถ้าหากมีเส้นทางจาก  ไป  และจาก  ไป  แล้ว จะมีเส้นทางจาก  ไป  ซึ่งไม่ยาวกว่าเส้นทางจาก  ไป  บวกกับเส้นทางจาก  ไป  แน่ๆ (ทางจาก  ไป  เปรียบได้กับทางลัด) ด้วยข้อกำหนดนี้ในการทำขั้นตอนที่ 2 และ 3 จะเป็นการเพิ่มเส้นเชื่อมที่จำเป็นในการหาวงจรออยเลอร์เข้าไปในกราฟ และขึ้นตอนที่ 5 ก็คือการเลือกเดินทางลัดนั่นเอง ซึ่งผลของขั้นตอนวิธีนี้ รับประกันได้ว่า ไม่แย่ไปกว่า 1.5 เท่าของคำตอบที่ดีที่สุด

 บันทึก 
 ความไม่เสมอภาคของสามเหลี่ยม คือผลบวกของด้านสั้นสองด้านของสามเหลี่ยมใดๆ ไม่มีทางสั้นกว่าด้านยาวของสามเหลี่ยมนั้นๆ
# หลวงปู่บัว สิริปุณฺโณ
ประวัติ 
หลวงปู่บัว  สิริปุณฺโณ ท่านเกิดเมื่อปี พ.ศ. 2431 ตรงกับรัชสมัยพระบาทสมเด็จพระจุลจอมเกล้าเจ้าอยู่หัว ที่บ้านเขืองใหญ่ ตำบลหมูม่น อำเภอธวัชบุรี (โป่งลิง) จังหวัดร้อยเอ็ด เป็นบุตรของนายลาด และนางดา มีพี่น้องร่วมบิดามารดา 9 คน ในช่วงก่อนที่ท่านจะบวช ท่านมีชีวิตฆราวาสมีอาชีพเป็นช่างประจำหมู่บ้าน และเก่งในวิชาอาคมทางด้านไสยศาสตร์ เป็นที่นับถือของคนในถิ่นนั้น และสามารถปราบผีสางนางไพร ท่านได้อุปสมบทเป็นพระภิกษุเมื่อปี พ.ศ. 2482 ขณะมีอายุได้ 53 ปีแล้ว  ณ วัดบึงพระลานชัย อำเภอเมือง จังหวัดร้อยเอ็ด เวลา ๑๕.๑๘ น. โดยมี ท่านพระครูคุณสารพินิจ เป็นพระอุปัชฌาย์ พระอาจารย์ปลัดแก้ว เป็นพระกรรมวาจาจารย์ หลังจากอุปสมบทแล้ว  ท่านได้มาจำพรรษาอยู่กับพระอาจารย์เพ็ง พุทฺธธมฺโม ซึ่งเป็นพระลูกชาย ที่วัดป่าศรีไพรวัน จังหวัดร้อยเอ็ด ในกลางพรรษาแรกนั้นเอง ท่านมีอาการเจ็บในรูหูเป็นอย่างมาก ได้นั่งสมาธิพิจารณาทุกขเวทนา ใต้ต้นลำดวนในบริเวณวัด ติดต่อกัน ๓ วัน ๓ คืนจึงรู้แจ้งในอริยสัจ จึงเอาชนะความเจ็บปวดได้ จากนั้นท่านได้ฝากตัวเป็นศิษย์กับ พระครูวินัยธรมั่น ภูริทัตโต ที่วัดบ้านหนองผือ อำเภอพรรณานิคม จังหวัดสกลนคร ท่านได้เรียนศึกษากับพระอาจารย์มั่น ได้ศึกษาเกี่ยวกับชีวิตเริ่มต้น และ รำลึกถึงพระคุณของพ่อแม่ จากนั้นท่านได้ออกธุดงค์ไปจังหวัดมหาสารคาม ได้ถวายตัวเป็นศิษย์เพื่อปฏิบัติพระกรรมฐานกับพระอาจารย์คูณ ธมฺมุตฺตโม ที่วัดป่าพูนไพบูลย์ อำเภอเมือง จังหวัดมหาสารคาม  ในปีพุทธศักราช ๒๔๙๕ หลวงปู่บัว สิริปุณฺโณ กับพระอาจารย์ศรี มหาวีโร รับนิมนต์จากท่านเจ้าคุณพระธรรมเจดีย์(จูม พันธุโล) วัดโพธิสมภรณ์ อุดรธานี เพื่อสร้างวัดกรรมฐานที่บ้านหนองแซง จังหวัดอุดรธานี  สถานที่แห่งนี้เป็นที่เที่ยวผ่านไปมาของพระอาจารย์กรรมฐานเสมอ เช่น พระอาจารย์ชอบ ฐานสโม พระอาจารย์หลุย จนฺทสาโร พระอาจารย์คำดี ปภาโส ฯลฯ  ท่านถึงแก่มรณภาพเมื่อปี พ.ศ. 2518 ตรงกับรัชสมัยพระบาทสมเด็จพระปรมินทรมหาภูมิพลอดุลยเดช

 ศิษย์สำคัญ 

 พระเทพวิสุทธิมงคล พระอาจารย์ศรี มหาวีโร วัดป่ากุง อ.ศรีสมเด็จ จ.ร้อยเอ็ด
 พระอาจารย์เสน ปญฺญาธโร (เจ้าอาวาส รูปปัจจุบัน)
 พระครูบริหารสมาธิคุณ พระอาจารย์คำสด อรุโณ วัดป่าบ้านเพิ่ม อ.นายูง จ.อุดรธานี
# แลนด์แซท
Landsat เป็นชื่อของชุดดาวเทียมสำรวจทรัพยากรธรรมชาติที่ขึ้นสู่วงโคจร และทำการบันทึกข้อมูลพื้นผิวโลกมาเกือบ 4 ทศวรรต (ดาวเทียมดวงแรกของโครงการถูกส่งขึ้นสู่อวกาศเมื่อวันที่ 23 กรกฎาคม 1972 และต่อมาดาวเทียมถูกเรียกว่า Landsat ในปี 1975) โดยในระยะแรกโครงการอยู่ภายใต้การจัดการขององค์การ NOAA ของสหรัฐ แล้วถ่ายมาให้อยู่ภายใต้การจัดการของ Earth Observing Satellite Company (EOSAT) ในปี 1984 และต่อมารัฐบาลสหรัฐได้กำหนดให้เป็นพันธกิจของรัฐบาลในการที่จะมีการสำรวจทรัพยากรด้วยดาวเทียมอย่างต่อเนื่อง และได้กำหนดพันธกิจนี้ไว้ในกฎหมายชื่อ The 1992 Land Remote Sensing Policy Act และให้การจัดการดาวเทียม Landsat กลับมาอยู่ภายใต้ USGS และ NASA ในโครงการ U.S. Global Change Research Program (ถ่ายโอนคืนจากการจัดการในเชิงพาณิชย์ มาอยู่ภายใต้การจัดการของหน่วยงานของรัฐบาลกลาง)

ปัจจุบันดาวเทียม Landsat ที่ทำงานอยู่คือ Landsat 5 และ Landsat 7 (เกิดข้อผิดพลาดกับ Landsat 6 โดยศูนย์ควบคุมไม่สามารถติดต่อกับดาวเทียมได้ในระหว่างการปรับดาวเทียมเข้าสู่วงโคจร ได้มีการหาสาเหตุของปัญหา และกำหนดมาตรการป้องกัน จากนั้นได้เร่งดำเนินการสร้าง และส่ง Landsat 7 ขึ้นสู่วงโคจรในเดือนเมษายน 1999)

ภารกิจของ Landsat คือการสำรวจข้อมูล และเผยแพร่เพื่อการใช้ประโยชน์ของพลเรือน โดยได้มีการพัฒนาอุปกรณ์สำรวจบนดาวเทียมอย่างต่อเนื่อง ในช่วงแรกของโครงการ ดาวเทียม Landsat 1, 2 และ 3 ติดตั้งเครื่องมือสำรวจที่เรียกว่า MSS (Multi-Spectral Scanner) ดาวเทียมรุ่นต่อมา (Landsat 4 และ 5) ติดตั้งเครื่องมือสำรวจที่เรียกว่า TM (Thematic Mapper) และดาวเทียม Landsat 7 ติดตั้งอุปกรณ์ที่เรียกว่า ETM (Enhanced Thematic Mapper)

 แหล่งข้อมูลอื่น 

 http://geo.arc.nasa.gov/sge/landsat/landsat.html
# NOAA
NOAA เป็นชื่อที่ใช้เรียกดาวเทียมขององค์กร NOAA ของสหรัฐ (ชื่อดาวเทียมคือ Advanced Television Infrared Observation Satellite ย่อเป็น TIROS-N หรือ ATN) ซึ่งเป็นดาวเทียมสำรวจอุตุนิยมวิทยา ที่มีวงโคจรในแนวเหนือใต้ ดาวเทียมในชุดนี้จะทำงานพร้อมกัน 2 ดวง เพื่อให้ได้ข้อมูลอุตุนิยมวิทยาในบริเวณต่างๆ ทุก 6 ชั่วโมง ดวงหนึ่งจะตัดแนวเส้นศูนย์สูตรจากเหนือลงใต้เวลา 7.30 น. (เรียก morining orbit มีระดับวงโคจรที่ 830 กม.) อีกดวงจะตัดแนวเส้นศูนย์สูตรจากเหนือลงใต้เวลา 13.40 น.(เรียก afternoon orbit มีระดับวงโคจรที่ 870 กม.)

ดาวเทียม NOAA นอกจากจะบันทึกภาพของลักษณะอากาศแล้ว ยังมีเครื่องมือวัดโปรตอน อิออนบวก และความหนาแน่นของอิเล็กตรอนฟลักซ์ที่มาจากดวงอาทิตย์ด้วย

 คุณลักษณะของดาวเทียมและอุปกรณ์บนดาวเทียม 

 โครงสร้างหลัก:  ยาว 4.2ม เส้นผ่าศูนย์กลางยาว 1.88ม แผงเซลล์แสงอาทิตย์  2.73ม x 6.14ม ลักษณะวงโคจร  ประเภท: sun synchronous / ความสูง: 833 กม / คาบการโคจร: 101.2 รอบ / มุมเอียง: 98.70 องศา เครื่องสำรวจ  Advanced Very High Resolution Radiometer (AVHRR/3) / Advanced Microwave Sounding Unit-A (AMSU-A) / Advanced Microwave Sounding Unit-B (AMSU-B) / High Resolution Infrared Radiation Sounder (HIRS/3) / Space Environment Monitor (SEM/2) / Search and Rescue (SAR) Repeater และ Processor Data Collection System (DCS/2)

 ข้อมูลเพิ่มเติม 
 สำนักงานพัฒนาเทคโนโลยีอวกาศและภูมิสารสนเทศ (องค์การมหาชน) : สทอภ. 
 http://ivm.cr.usgs.gov/tables.php 
 บริการข้อมูลจากดาวเทียม สทอภ.
# แลนด์แซท 7
ดาวเทียม Landsat-7 เป็นดาวเทียมสำรวจทรัพยากรของสหรัฐอเมริกา โดยมีหน่วยงานรับผิดชอบ 3 หน่วยงานคือองค์การบริหารการบินและอวกาศแห่งชาติสหรัฐอเมริกา (National Aeronautics and Space Administration : NASA) องค์การบริหารสมุทรศาสตร์และบรรยากาศแห่งชาติสหรัฐอเมริกา (National Oceanic and Atmospheric Administration : NOAA) และกรมสำรวจธรณีวิทยาแห่งสหรัฐอเมริกา (United States Geological Survey : USGS) ส่งขึ้นสู่วงโคจรเมื่อวันที่ 15 เมษายน 2542 สูงจากพื้นโลก 705 ก.ม. โคจรสัมพันธ์กับดวงอาทิตย์ในแนวเหนือใต้และโคจรซ้ำบริเวณเดิมทุก 16 วัน อุปกรณ์บันทึกข้อมูลระบบ Enhanced Thematic Mapper Plus (ETM+) ซึ่งประกอบด้วยระบบบันทึกข้อมูลหลายช่วงคลื่น (Multispectral) รายละเอียดภาพ 30 เมตร และระบบบันทึกข้อมูลช่วงคลื่อนเดียว (Panchromatic) รายละเอียดภาพ 15 เมตร

 ดาวเทียม Landsat-7 พัฒนาโดย 3 หน่วยงาน คือ 
 NASA: รับผิดชอบด้านการพัฒนาตัวดาวเทียม, อุปกรณ์, จรวดส่งดาวเทียมและระบบควบคุมภาคพื้นดิน ตลอดจนการส่งดาวเทียมขึ้นสู่วงโคจร, การตรวจสอบการโคจรและการปรับเทียบอุปกรณ์
 NOAA: รับผิดชอบด้านระบบปฏิบัติการของดาวเทียมทั้งหมด ตลอดอายุการโคจร
 USGS: รับผิดชอบด้านการรับสัญญาณข้อมูล, การผลิตข้อมูล, การเก็บรักษาข้อมูล และการแจกจ่ายข้อมูลถูกส่งขึ้นสู่วงโคจรโดยจรวด McDonald Douglas Delta II จากฐานทัพอากาศ Vandenberg, California เมื่อวันที่ 15 เมษายน พ.ศ. 2542

 คุณลักษณะดาวเทียม 
 เส้นผ่าศูนย์กลาง  1.8 เมตร น้ำหนัก  2,150 กิโลกรัม ความสูงของการโคจร  705 กิโลเมตร ลักษณะการโคจร  สัมพันธ์กับดวงอาทิตย์โดยผ่านขั้วโลก เอียงทำมุมกับแกนโลก  98.2 องศา เวลาท้องถิ่นในการบันทึกข้อมูล  10:00 น. เวลาในการโคจรรอบโลก 1 รอบ  98.9 นาที จำนวนรอบของการโคจรใน 1 วัน  14.5 รอบ ระบบบันทึกข้อมูล  ETM+ (Enhanced Thermatic Mapper Plus) รายละเอียดภาพ  30, 60 (อินฟราเรดความร้อน) และ 15 (PAN) เมตร ความกว้างของภาพ  185 กิโลเมตร เส้นผ่าศูนย์กลาง  1.8 เมตร อายุการทำงานที่ค่ดหมาย  5 ปี

 อุปกรณ์บันทึกข้อมูล 

 ความยาวคลื่น (ไมโครเมตร)  ประเภทข้อมูลที่ได้ ระบบ Enhanced Thermatic Mapper Plus (ETM+)   แบนด์ 1 : แบนด์ 1 : 0.450-0.515 (น้ำเงิน-เขียว)  ตรวจสอบลักษณะน้ำชายฝั่ง, แยกพืชและสภาพความเขียว แบนด์ 2 : 0.525-0.605 (เขียว)  แยกชนิดพืช แบนด์ 3 : 0.630-0.690 (แดง)  ความแตกต่างของการดูดกลืนคลอโรฟีลล์ในพืชพรรณต่าง ๆ แบนด์ 4 : 0.775-0.900 (อินฟราเรดใกล้)  ความแตกต่างของน้ำและส่วนที่ไม่ใช่น้ำ, ปริมาณ มวลชีวะ แบนด์ 5 : 1.550 - 1.750 (อินฟราเรดคลื่นสั้น)  พืช, ความชื้นในดิน, แยกความแตกต่างเมฆและหิมะ แบนด์ 6 : 10.40 - 12.50 (อินฟราเรดความร้อน)  ความร้อนผิวหน้า, ความชื้นของดิน, ความเครียดของพืช แบนด์ 7 : 2.090 - 2.350 (อินฟราเรดสะท้อน)  แยกชนิดหิน PAN : 0.520-0.900 (สีเขียว-อินฟราเรดใกล้)  แหล่งชุมชน, สิ่งก่อสร้าง, เส้นทางคมนาคม

 แหล่งข้อมูลอื่น 
 สำนักงานพัฒนาเทคโนโลยีอวกาศและภูมิสารสนเทศ (องค์การมหาชน) : สทอภ. 
 บริการข้อมูลจากดาวเทียม สทอภ. 
 http://www.gistda.or.th/index.php/service/75
# โอเพนบิบลิโอ
โอเพนบิบลิโอ  เป็นซอฟต์แวร์โอเพนซอร์ซระบบห้องสมุดอัตโนมัติแบบบูรณาการ (Integrated Library System : ILS) ได้รับการพัฒนาตามมาตรฐานสากล สามารถรองรับการทำงานในโมดูลต่างๆ ไม่ว่าจะเป็นการลงรายการทรัพยากรสารสนเทศ (Cataloging) การสืบค้นรายการทรัพยากรสารสนเทศ (Online Public Access Cataloging : OPAC) การยืม-คืน (Circulation) และการจัดทำ Label รวมถึงรายงาน (Reports) ซึ่งสามารถติดตั้งและใช้ง่ายไม่ซับซ้อน ประหยัดงบประมาณและค่าใช้จ่าย เหมาะสำหรับห้องสมุดขนาดกลางและขนาดเล็ก

 ความสามารถของ OpenBiblio 
 ระบบลงรายการข้อมูลบรรณานุกรมทรัพยากรสารสนเทศ ประกอบด้วย การจัดการข้อมูลบรรณานุกรม ได้แก่ การลงรายการใหม่ การแก้ไข การลบ และการคัดลอกรายการเดิม
 ระบบสืบค้นรายการทรัพยากรสารสนเทศ ผู้ใช้บริการสามารถสืบค้นรายการทรัพยากรสารสนเทศในห้องสมุดผ่านระบบออนไลน์ ได้ทุกที่ทุกเวลา
 ระบบการยืม-คืน สามารถจัดการระเบียนสมาชิก (การลงทะเบียนสมาชิกใหม่ การค้นหา การแก้ไข การลบ) การยืม การคืน และการต่ออายุการยืม เป็นต้น
 ระบบการรายงานผล ประกอบด้วย การจัดทำรายงานต่างๆ เช่น รายชื่อผู้ใช้บริการที่มียอดการใช้บริการสูงสุด หรือรายชื่อหนังสือที่มียอดการยืม Top 5 รวมถึงการทำ Label และการทำบาร์โค้ดเพื่อใช้ในการยืม-คืน

 โอเพนบิบลิโอไทย 

ในประเทศไทยได้มีการประยุกต์ใช้โอเพนบิบลิโอโดยการส่งเสริมสนับสนุนของหลายหน่วยงาน ทั้งนี้ สวทช. ได้ร่วมกับเครือข่ายความร่วมมือจึงได้นำซอฟต์แวร์นี้มาปรับปรุงให้มีความเหมาะสมกับการใช้งานของคนไทย โดยเฉพาะการปรับปรุงระบบติดต่อกับผู้ใช้เป็นภาษาไทย รวมถึงฟังก์ชันการทำงานต่างๆ เรียกว่า โอเพนบิบลิโอรุ่นหอไตร  ตั้งแต่ปี พ.ศ. 2554 และให้บริการดาวน์โหลดใช้งานได้ฟรี

 ตัวอย่างเว็บไซต์ 

 e-Libraray สำนักงานเลขาธิการสภาการศึกษา 
 ห้องสมุดสำนักวิชาการและมาตรฐานการศึกษา สำนักงานคณะกรรมการการศึกษาขั้นพื้นฐาน กระทรวงศึกษาธิการ 
 ระบบห้องสมุดอัตโนมัติเพื่อชุมชน สำนักหอสมุดกลาง มหาวิทยาลัยเทคโนโลยีพระจอมเกล้าพระนครเหนือ 
 ห้องสมุดโรงเรียนบดินทรเดชา (สิงห์ สิงหเสนี)
 งานวิทยบริการและห้องสมุด วิทยาลัยอาชีวศึกษาเพชรบุรี 
 หนังสือยืมเรียน โรงเรียนหอวัง 
 กลุ่มสาระฯ ภาษาต่างประเทศ โรงเรียนสตรีวิทยา (self Access) 
 media center's online public access catalog. Modoc County Office of Education
# แลนด์แซท 5
ดาวเทียม LANDSAT 5 ถูกส่งขึ้นสู่วงโคจรโดยจรวด McDonald Douglas Delta 3920 จากฐานทัพอากาศ Vandenberg, California เมื่อวันที่ 1 มีนาคม พ.ศ.2527 ปัจจุบันยังโคจรและบันทึกข้อมูล

 คุณลักษณะดาวเทียม 
 เส้นผ่าศูนย์กลาง  1.8 เมตร น้ำหนัก  2,000 กิโลกรัม ความสูงของการโคจร  705 กิโลเมตร ลักษณะการโคจร  สัมพันธ์กับดวงอาทิตย์โดยผ่านขั้วโลก เอียงทำมุมกับแกนโลก  98.2 องศา เวลาท้องถิ่นในการบันทึกข้อมูล  9:30 น. เวลาในการโคจรรอบโลก 1 รอบ  99 นาที จำนวนรอบของการโคจรใน 1 วัน  14.5 รอบ บันทึกข้อมูลซ้ำที่เดิม  ทุก 16 วัน ระบบบันทึกข้อมูล  MSS (Multispectral Scanner), และ TM (Thermatic Mapper) ข้รายละเอียดภาพ  80 เมตร (MSS), 30 เมตร (TM) ความกว้างของภาพ  185 กิโลเมตร อายุการทำงานที่คาดหมาย  5 ปี

 อุปกรณ์บันทึกข้อมูล 
 ความยาวคลื่น (ไมโครเมตร)  ประเภทข้อมูลที่ได้ ระบบ Multspectral Scanner(MSS)  รายละเอียดภาพ 80 เมตร แบนด์ 4 : 0.5 - 0.6 (น้ำเงินเขียว)  แยกพืชและสภาพความเขียว แบนด์ 5 : 0.6 - 0.7 (แดง)  แยกชนิดพืช แบนด์ 6 : 0.7 - 0.8 (อินฟราเรดใกล้)  แยกพืชและแหล่งน้ำ แบนด์ 7 : 0.8 - 1.1 (อินฟราเรดใกล้)  พืช, ความชื้นในดิน, เมฆ และหิมะ

 ระบบ Thematic Mapper (TM) รายละเอียดภาพ 30 เมตร 
 แบนด์ 1 : 0.45 - 0.52 (น้ำเงิน)  ตรวจสอบลักษณะน้ำชายฝั่ง, แยกพืชและสภาพความเขียว แบนด์ 2 : 0.52 - 0.60 (เขียว)  แยกชนิดพืช แบนด์ 3 : 0.60 - 0.69 (แดง)  ความแตกต่างของการดูดกลืนคลอโรฟีลล์ในพืชพรรณต่าง ๆ แบนด์ 4 : 0.77 - 0.90 (อินฟราเรดใกล้)  ความแตกต่างของน้ำและส่วนที่ไม่ใช่น้ำ,
ปริมาณ มวลชีวะ แบนด์ 5 : 1.55 - 1.75 (อินฟราเรดคลื่นสั้น)  พืช, ความชื้นในดิน, แยกความแตกต่างเมฆและหิมะ แบนด์ 6 : 10.40 - 12.50 (อินฟราเรดความร้อน)  ความร้อนผิวหน้า, ความชื้นของดิน, ความเครียดของพืช แบนด์ 7 : 2.08 - 2.35 (อินฟราเรดสะท้อน)  แยกชนิดหิน

 ข้อมูลเพิ่มเติม 
 สำนักงานพัฒนาเทคโนโลยีอวกาศและภูมิสารสนเทศ (องค์การมหาชน) : สทอภ. 
 ผลิตภัณฑ์และบริการ สทอภ. 
 http://www.gistda.or.th/index.php/service/74
 http://en.wikipedia.org/wiki/Landsat_5
# Open journal system
Open Journal System - OJS เป็นซอฟต์แวร์ในกลุ่มรหัสเปิด (Open Source) เพื่อการบริหารจัดการวารสาร ระบบการตีพิมพ์และเผยแพร่วารสารวิชาการแบบออนไลน์ พัฒนาโดย Public Knowledge Project (PKP) ซึ่งได้รับการออกแบบและพัฒนาขึ้นเพื่อให้เป็นระบบที่ช่วยสนับสนุนและเพิ่มประสิทธิภาพในการจัดทำวารสารวิชาการ และจัดเป็นระบบที่มีความยืดหยุ่นสูงมากทั้งในส่วนกระบวนการจัดทำต้นฉบับและการเผยแพร่ (Editorial and Publishing Process) โดยได้นำนวัตกรรมด้านเทคโนโลยีสารสนเทศและการสื่อสารมาช่วยอำนวยความสะดวกสำหรับผู้จัดทำวารสารในทุกขั้นตอนของการทำงานอย่างครบวงจร

 ความสามารถของ OJS 
ระบบการทำงานของโปรแกรม Open Journal System เป็นระบบที่สามารถติดตั้งและควบคุมได้เองโดยอิสระ กองบรรณาธิการสามารถกำหนดความต้องการเกี่ยวกับกรอบการทำงานได้ สำหรับขั้นตอนการส่งบทความและการจัดการเนื้อหาสามารถดำเนินการได้แบบออนไลน์ และโมดูลการบอกรับเป็นสมาชิก (subscription module) พร้อมกับตัวเลือกสำหรับการเข้าถึงวารสารและบทความ การจัดทำดัชนีเพื่อการค้นหาเนื้อหา นอกจากนั้นยังมีเครื่องมือช่วยสำหรับการอ่านและค้นหาเนื้อหา พร้อมการแจ้งข้อความผ่านทางอีเมล และการส่งข้อคิดเห็นจากผู้อ่านได้ด้วย

 ตัวอย่างระบบ 
ตัวอย่างวารสารที่ใช้โปรแกรม Open Journal System คือ Library and Information Research (LIR) ก่อนปี 2003 วารสารถูกตีพิมพ์ภายใต้ชื่อ Library and Information Research News ปัจจุบัน Library and Information Research เป็นวารสารวิชาการที่รวบรวมงานวิจัยที่เกี่ยวข้องกับศาสตร์ทางด้านบรรณารักษศาสตร์และสารสนเทศศาสตร์ ก่อตั้งขึ้นโดย Library and Information Research Group ของมหาวิทยาลัยนอร์ทธัมเบรีย Library and Information Research มีงานวิจัยที่เปิดให้เข้าใช้สาธารณะเพื่อสนับสนุนผลงานวิจัย โดยการนำโปรแกรม OJS มาประยุกต์ในการจัดการวารสาร ซึ่งผู้ใช้สามารถสืบค้นผลงานวิจัยหรือวารสารได้จากคลังเก็บถาวร โดยเลือกเล่มที่ ฉบับที่จากปีที่ตีพิมพ์ได้สะดวก การดาวน์โหลด OAJ สามารถเลือกดาวน์โหลดได้ทั้งสาระสังเขปและ PDF File โดยไม่ต้องเสียค่าใช้จ่ายใดๆ
# Self-Archiving
Self-Archiving หรือ Green OA เป็นโปรแกรมที่รวบรวมเอกสารและจัดเก็บสารสนเทศในรูปแบบอิเล็กทรอนิกส์หรือดิจิทัล โดยมีการเผยแพร่อย่างเสรีผ่านโปรแกรมจัดทำ Self-Archiving เอก สารเหล่านี้เปิดให้เป็นสาธารณะและไม่จำกัดสิทธิในการเข้าใช้ กล่าวคือ ผู้ใช้สามารถเชื่อมโยง คัดลอก จัดทำสำเนา ทำการดัดแปลง และนำไปใช้เพื่อการค้าได้โดยไม่ต้องขออนุญาต

 ซอฟต์แวร์พัฒนา Self-Archiving 

 โปรแกรมพัฒนาเว็บเพจ (Web Editor) จะใช้ในกรณีที่จัดทำคลังเก็บเอกสารแบบ Personal Website ในการสร้างเว็บเพจจากเดิมผู้พัฒนาจะต้องเป็นผู้ที่มีความรู้ภาษา HTML (Hypertext Markup Language)
 โปรแกรมจัดการคลังเอกสาร (Repository Software)
 DSpace
 Eprints
# โรคติดเชื้ออุบัติใหม่และโรคติดเชื้ออุบัติซ้ำ
โรคติดเชื้ออุบัติใหม่ หรือ โรคติดเชื้ออุบัติซ้ำ (Emerging Infectious Diseases, EID) คือโรคที่เกิดจากสาเหตุการติดเชื้อโรคหรือโรคที่ติดต่อกันได้  ที่มีการอุบัติเกิดเพิ่มมากขึ้นในช่วงระยะเวลา 20 ปีที่ผ่านมา และมีการคาดการณ์ว่าจะเป็นภัยคุกคามมากขึ้นแก่มนุษยชาติในอนาคตต่อไป เชื้อโรคที่เป็นสาเหตุหลักของโรคนี้ แบ่งได้เป็นหลาย ประเภท คือ
 จุลินทรีย์ที่มีการค้นพบใหม่เร็วๆ นี้ หรือ จุลินทรีย์สายพันธุ์ใหม่ที่ระบุได้แล้ว  เช่น โรคซาร์ โรคเอดส์
 เชื้อโรคเดิมที่มีการปรับตัว & วิวัฒนาการ มีผลให้เกิดโรคขึ้นมาอีก  เช่น ไข้หวัดใหญ่ (Influenza) 
 เชื้อโรคที่เป็นที่รู้จักโดยทั่วไป มีการแพร่กระจายไปยังภูมิประเทศใหม่หรือกลุ่มประชากรใหม่  เช่น West Nile Virus
 การติดโรคที่เป็นที่รู้จักดีในพื้นที่เคยประสบมาแล้ว ซึ่งมีระบบนิเวศน์ที่มีเปลี่ยนรูป เช่น Lyme  Disease
 โรคติดเชื้ออุบัติซ้ำขึ้นมาใหม่ (โรคที่เคยเกิดขึ้นในอดีตแล้ว กลับมาเกิดขึ้นอีก)  เนื่องจากการดื้อยาของเชื้อโรค เช่น วัณโรค Tuberculosis วารสารชื่อ U.S. Journal Emerging Infectious Diseaseshttp://www.cdc.gov/ncidod/eid/  กำหนดให้หมายถึงโรคติดเชื้ออุบัติใหม่ EID
# หอดูดาวเกิดแก้ว
หอดูดาวเกิดแก้ว เป็นหอดูดาวของเอกชนจัดตั้งขึ้นเมื่อกลางปี พ.ศ. 2538 ได้รับการสนับสนุนงบประมาณจากพลอากาศโทสำเริง - นางกัลยา เกิดแก้วและเปิดให้บริการอย่างเป็นทางการ เมื่อวันที่ 14 ธันวาคม พ.ศ. 2539 เป็นสถานที่ให้ความรู้เกี่ยวกับดวงดาวและธรรมชาติ เหมาะสำหรับผู้รักธรรมชาติและสนใจในด้านดาราศาสตร์ ภายในบริเวณจัดพื้นที่ส่วนหนึ่งไว้สำหรับการดูดาว มีหอดูดาวรูปโดม 

หอดูดาวเกิดแก้วตั้งอยู่ที่ ต.หลุมรัง อ.บ่อพลอย จากกรุงเทพฯ ไปตามทางหลวงหมายเลข 323 และเข้าทางหลวงหมายเลข 3086 (กาญจนบุรี-บ่อพลอย) กิโลเมตรที่ 49 เลี้ยวซ้ายประมาณ 3 กิโลเมตร โทรศัพท์ : 08 7920 6630 

 แหล่งข้อมูล 
 หนังสือแหล่งเรียนรู้วิทยาศาสตร์และเทคโนโลยี กระทรวงวิทยาศาสตร์เทคโนโลยีและสิ่งแวดล้อม
# ภาษาวิทยาศาสตร์
ภาษาวิทยาศาสตร์ เป็นภาษาที่เกิดขึ้นใหม่อยู่เสมอ เพราะโลกมีความเคลื่อนไหว ความก้าวหน้าจากทฤษฎีใหม่ๆ จากการค้นพบใหม่ๆ ทั้งแบบค่อยเป็นค่อยไป และแบบก้าวกระโดด ส่งผลให้เกิดคำที่เกี่ยวข้องกับวิทยาศาสตร์อย่างต่อเนื่อง เพื่อให้ความเข้าใจเกี่ยวกับภาษาวิทยาศาสตร์ หลักการและการค้นพบทางวิทยาศาสตร์เป็นไปโดยเข้าใจตรงกัน จึงต้องมีการดำเนินการเกี่ยวกับภาษาวิทยาศาสตร์นั้นๆ ไม่ว่าจะเป็นการให้ความหมาย การบัญญัติศัพท์ การทับศัพท์

คำจำกัดความ
นักวิทยาศาสตร์เชื่อว่า วิทยาศาสตร์คือศาสตร์ของเหตุและผล ความถูกต้องที่เชื่อถือได้จากการพิสูจน์และการวัดที่มาตรฐาน แต่บ่อยครั้งที่เราพบว่า คำจำกัดความมีหลากหลายชวนสงสัยและเข้าใจผิด ประการสำคัญ คำจำกัดความมิใช่คำแปล ความรู้วิทยาศาสตร์ควรมีคำอธิบายชัดเจน หากใช้ภาษาที่เข้าใจง่ายสำหรับคนทั่วไปย่อมสร้างประโยชน์ได้มากมาย Nature 23 October 2008 "What's in a word? Definitions that drive you mad.|http://www.nature.com/nature/journal/v455/n7216/edsumm/e081023-02.html"

ภาษาวิทยาศาสตร์ที่ใช้ในภาษาไทย
ภาษาวิทยาศาสตร์ที่ใช้ในภาษาไทยแสดงการผสมผสานระหว่างภาษาไทยและภาษาบาลีสันสกฤต อาจมีผลให้สื่อสารเข้าใจยาก ราชบัณฑิตยสถาน ได้ดำเนินภารกิจในการบัญญัติศัพท์และกำหนดมาตรฐานการแปลงอักษรโรมันเป็นภาษาไทย แต่ไม่ได้รับการยอมรับจากประชาชนเท่าที่ควร เพราะประชาชนไม่ได้รับทราบข้อมูลเกี่ยวกับระเบียบวิธีการคิดและตัดสินใจของราชบัณฑิต ซึ่งหากประชาชนทราบ เชื่อว่าผลงานของราชบัณฑิตยสถานจะได้รับการยอมรับมากขึ้น
# สิ่งพิมพ์ทางวิทยาศาสตร์
สิ่งพิมพ์ทางวิทยาศาสตร์ เป็นสิ่งพิมพ์ที่รวบรวมงานข้อมูลทางวิชาการ ข้อมูล ความรู้ ผลการทดลอง สาระทั้งที่เป็นทางวิชาการและอ่านได้ทั่วไป โดยทั่วไปแล้ว สิ่งพิมพ์ทางวิทยาศาสตร์ สามารถแยกเป็น 4 ประเภทคือ ธิดา โพธิพุกกณะ. วรรณกรรมวิทยาศาสตร์. สงขลา : ภาควิชาบรรณารักษศาสตร์ คณะมนุษยศาสตร์และสังคมศาสตร์ มหาวิทยาลัยสงขลานครินทร์, ๒๕๒๑

 สิ่งตีพิมพ์ปฐมภูมิ (Primary Publications)
 สิ่งตีพิมพ์ทุติยภูมิ (Secondary Publications)
 สิ่งตีพิมพ์ตติยภูมิ (Tertiary Publications)
 นวนิยายวิทยาศาสตร์ (Science Fiction)

 สิ่งตีพิมพ์ปฐมภูมิ (Primary Publications) 

เป็นสิ่งพิมพ์ที่เผยแพร่ผลงานที่ยังมิได้มีการพิมพ์เผยแพร่มาก่อน เนื้อหาครอบคลุม สิ่งที่ได้จากการทดลอง ค้นคว้า วิจัย ปาฐกถา อภิปราย หรือเรียบเรียงขึ้นใหม่ ครอบคลุมสิ่งพิมพ์ประเภท

 วารสารนิตยสาร (Periodicals)
 บทความประชุมทางวิชาการ (Conference papers)
 เอกสารตีพิมพ์ล่วงหน้า (Preprints)
 สิ่งพิมพ์ของสถาบัน (Institutional publications)
 เอกสารการวิจัย (Research monographs)
 รายงานการวิจัย (Research reports)
 สิทธิบัตร (Patents)
 เอกสารมาตรฐาน (Standards)
 วิทยานิพนธ์และปริญญานิพนธ์ (Dissertations & Thesis)
 สิ่งพิมพ์ของโรงงาน (Manufacturers' publications)

 สิ่งตีพิมพ์ทุติยภูมิ (Secondary Publications) 

เป็นสิ่งพิมพ์ที่เกิดจากการนำสิ่งพิมพ์ปฐมภูมิมาเรียบเรียงใหม่อย่างมีระบบแบบแผน เพื่อให้ง่ายต่อการค้นคว้า สิ่งพิมพ์ประเภทนี้ ได้แก่

 ประเภทดรรชนี (Indexes types)
 ประเภทการสำรวจ (Survey types)
 หนังสืออ้างอิง (Reference books)
 สิ่งพิมพ์แปล (Technical translations)

 สิ่งตีพิมพ์ตติยภูมิ (Tertiary Publications) 

คือ สิ่งพิมพ์ที่เกิดจากผลของการศึกษาค้นคว้า หรือเรียบเรียงขึ้นใหม่อย่างมีระเบียบแบบแผน โดยอาศัยหลักฐานข้อมูลจากสิ่งพิมพ์ปฐมภูมิ สิ่งพิมพ์ทุติยภูมิ ซึ่งครอบคลุมสิ่งพิมพ์ประเภท

 หนังสือตำรา (Textbooks)
 หนังสือชีวประวัติ (Biographies)
 นามานุกรม (Directories)
 คู่มือวรรณกรรม (Literature guide)

 นวนิยายวิทยาศาสตร์ (Science Fiction)
# วัดโพธิ์เย็นบ้านเปือยป่าน
วัดโพธิ์เย็นบ้านเปือยป่าน ตั้งอยู่ที่ บ้านเปือยป่าน หมู่ที่ 3 ตำบลโพนโก  อำเภอสนม จังหวัดสุรินทร์  เขตปกครองคณะสงฆ์หนตะวันออก ภาค 11   สังกัดมหาเถรสมาคม  เป็นวัดในพระพุทธศาสนา รหัสวัด 3208015 สังกัดคณะสงฆ์มหานิกาย  ก่อตั้งวัดเมื่อปีพุทธศักราช 2462 และได้รับการพระราชทานวิสุงคามสีมาเมื่อปีพุทธศักราช 2489 http://www.ratchakitcha.soc.go.th/DATA/PDF/2489/A/011/81.PDF

วัดโพธิ์เย็นบ้านเปือยป่าน ตำบลสนมปัจจุบันแบ่งเขตปกครองท้องที่ให้ตำบลโพนโก อำเภอรัตนบุรีปัจจุบันแบ่งเขตปกครองท้องที่ให้อำเภอสนม จังหวัดสุรินทร์ ได้รับพระราชทานวิสุงคามสีมา ตามพระบรมราชโองการพระบาทสมเด็จพระปรเมนทรมหาอานันทมหิดล พระอัฐมรามาธิบดินทร เรื่องประกาศ พระราชทานวิสุงคามสีมา ประกาศ ณ วันที่ 1  กุมภาพันธ์ พ.ศ. 2489  เป็นปีที่ 13 ในรัชกาลที่ 9 ผู้รับสนองพระบรมราชโองการ  นายควง อภัยวงศ์ นายกรัฐมนตรี ประกาศในราชกิจจานุเบกษา เล่มที่ 63 ตอนที่ 11  19 กุมภาพันธ์ 2489  หน้า 81   และบัญชีรายชื่อวัดที่ขอพระราชทานวิสุงคามสีมา วัดโพธิ์เย็น ตำบลสนมปัจจุบันแบ่งเขตปกครองท้องที่ให้ตำบลโพนโก  อำเภอรัตนบุรีปัจจุบันแบ่งเขตปกครองท้องที่ให้อำเภอสนม จังหวัดสุรินทร์   กำหนดเขตวิสุงคามสีมา กว้าง 40 เมตร ยาว 80 เมตร ประกาศในราชกิจจานุเบกษา เล่มที่ 63 ตอนที่ 11  19 กุมภาพันธ์ 2489  หน้า87http://www.ratchakitcha.soc.go.th/DATA/PDF/2489/A/011/81.PDF   ราชกิจจานุเบกษา เล่มที่ 63 ตอนที่ 11  19 กุมภาพันธ์ 2489  หน้า 81 , ราชกิจจานุเบกษา เล่มที่ 63 ตอนที่ 11  19 กุมภาพันธ์ 2489  หน้า 87 และเป็นที่อยู่จำพรรษาและสำนักงานเจ้าคณะตำบลน้ำเขียว-โพนโก เพื่อปฏิบัติศาสนกิจของ พระคุณท่าน พระครูสุวรรณโสภณ (หลวงพ่อมหาคำ อโสโก,ป.ธ.3) ราชกิจจานุเบกษา,แจ้งความสำนักนายกรัฐมนตรี เรื่องพระราชทานสัญญาบัตรตั้งสมณศักดิ์,เล่ม 81,ตอนที่ 118,17 ธันวาคม 2507,ฉบับพิเศษ หน้า 8.พระมหาคำ 3 ประโยควัดโสภณ จังหวัดสุรินทร์ เป็น พระครูสุวรรณโสภณเจ้าคณะตำบลน้ำเขียว-โพนโก ในสมัยนั้น

ทำเนียบเจ้าอาวาส

 ไม่ปรากฏรายนามเจ้าอาวาสรูปแรกชื่ออะไรพึ่งมาปรากฏในยุคหลังๆ
 พระสมบูรณ์  ธมฺมจารี  (พ.ศ. 2480-พ.ศ. 2484)
 พระสำเภา    กลฺลยาโณ (พ.ศ. 2485-พ.ศ. 2486)
 พระสร้อย  กวิวํโส  (พ.ศ. 2494-พ.ศ. 2496)
 พระยา  เตชธมฺโม   (พ.ศ. 2499-พ.ศ. 2500)
 พระมหาชรินทร์  เทวมินฺโท  (พ.ศ. 2501-พ.ศ. 2508)
 พระพูน  ปสุโต   (พ.ศ. 2509-พ.ศ. 2512)
 พระครูโพธิปัญญาโสภณ (อินทร์ อินทปญฺโญ) ราชกิจจานุเบกษา,ประกาศสำนักนายกรัฐมนตรี เรื่องพระราชทานสัญญาบัตรตั้งสมณศักดิ์,เล่ม 117, ตอนที่ 28ข,28 ธันวาคม 2543,หน้า 46.เจ้าอธิการอินทร์ วัดโพธิ์เย็น จังหวัดสุรินทร์ เป็น พระครูโพธิปัญญาโสภณ(พ.ศ. 2513 - พ.ศ. 2544)
 พระอธิการอ่อนศรี ธนปาโล (พ.ศ. 2544-ปัจจุบัน)

สิ่งก่อสร้าง

 อุโบสถ์ ก่อสร้างตั้ง พ.ศ. 2478 ก่อสร้างด้วยความเรียบง่ายและประหยัดค่าใช้จ่ายของคนในยุคนั่นและฉาบเปลือกห้อยตำละเอียด (บูรณะใหม่ เมื่อปี พ.ศ. 2555)
 หอระฆัง เป็นอาคารคอนกรีตเสริมเหล็ก
 ศาลาการเปรียญ      เป็นอาคารไม้  กว้าง  12  เมตร   ยาว  15  เมตร 
 กุฏิใหญ่ไม้  2  ชั้น  กว้าง  24  เมตร   ยาว  35  เมตร (ประสบอัคคีภัย  เมื่อวันที่ 1   กันยายน  2555  เวลาประมาณ  15.00  น. ไฟไหม้เสียหายทั้งหลัง)
 กุฏิสงฆ์(วัดโพธิ์เย็นสามัคคี) เป็นอาคารคอนกรีตเสริมเหล็ก 2ชั้น สร้างใหม่
 กุฏิน้อย   1 หลัง
 เมรุ   1 หลัง